text: HIERBA ROJA | Culturalia
  Archivo de la etiqueta: HIERBA ROJA
  Festival Escena Poblenou. Del 18 al 24 d'octubre de 2011.
  20 septiembre, 2011 Culturalia	Deja un comentario
  Del 18 al 224 d'octubre se celebrarà al barri de Poblenou de Barcelona la 10ª edició de l'Escena Poblenou, festival multidisciplinar d'arts escèniques. L'event tindrà lloc en diferents sales i espais del barri, i ho farà amb un cartell on destaquen la gran quantitat d'estrenes que s'hi podran veure, com el work-in-progress de 'Bestiari', nou espectacle de CaboSanRoque, la presentació del nou treball de Leo Bassi o el de Tangram, un projecte de residència amb La Central del Circ, entre d'altres. A més, l'actuació de la cantant i agitadora madrilenya Ajo, amb un espectacle de poesia acompanyada als plats per Judit Farrés, o Esther Freixa, que actuarà als interiors de les cases dels espectadors, seran també noms a tenir en compte.
  Us deixem aquí la programació de Festival Escena Poblenou 2011.
  Programa definitiu Festival Escena Poblenou 2011
  Dijous 20 d'octubre, 18h
  Diumenge 23 d'octubre, 17h
  Tangram ens presentarà Instants, un projecte de residència conjunta amb La Central del Circ en el que quatre intèrprets de diferents països, procedents de les millors escoles europees, s'ajunten per dur a terme un projecte de circ contemporani de carrer, que serà estrenat a Escena Poblenou.
  "Aquests personatges posaran una música, un color, una imatge, un poema diferent a cada instant per crear un instant de vida a escena."
  ROSA MUÑOZ i SOFIA ASENCIO
  Dijous 20 d'octubre, 21h
  Diumenge 23 d'octubre, 19h
  Sala de conferències Can Felipa
  En aquesta peça, John, Johnny, que s'estrenarà al Festival Escena Poblenou, es farà un mapa-recorregut amb els mites de la protagonista, Rosa Muñoz, a partir del joc proposat per Sofia Asencio. Partint d'unes regles del joc molt clares, la intèrpret s'endinsa en el seu submón aïllat. Converteix el públic en observador, en voyeur d'algun fet molt íntim, privat i una mica pervers. El camí transcorre jugant amb l'atzar del moment a través de la música i el moviment.
  Segona col laboració, després de l'estrena de Sosa el 2006, de les creadores i intèrprets Rosa Muñoz, integrant de la companyia Raravis, i Sofia Asencio, que ha treballat entre d'altres amb Lanònima Imperial, Mudances, Tomás Aragay o General Elèctrica.
  Concepte i direcció Sofia Asencio
  Selecció musical /sonora Rosa Muñoz
  Interpretació i creació Rosa Muñoz, Sofia Asencio/Aimé Malena Pansera
  Espai escènic Sofia Asencio
  Il luminació Llorenç Parra
  Vestuari Caterina Pérez, Rosa Muñoz
  Fotografies Caterina Pérez
  Producció-gestió Mónica Pérez
  Ajudant de producció Mercè Moreno
  Agraïments- Roberto Romero, Carme Torrent
  Una producció de RARAVIS
  www.raravisdanza.blogspot.com
  AJO i JUDIT FARRÉS
  (Música i poesia)
  Dijous 20 d'octubre, 22h
  Teatre Can Felipa
  Ajo presenta Micropoesías, un recital de micropoesia i música, acompanyada als plats per Judit Farrés.
  Micropoetissa, cantant i agitadora, Ajo és un personatge de referència en la contracultura madrilenya que participa per primera cop al Festival. Directora de Yuxtaposiciones, un festival internacional de poesia i polipoesia que se celebra a La Casa Encendida de Madrid des de 2004, actualment s'ha centrat en la seva activitat poètica malgrat que també ha emprès una etapa en la que comparteix escenari amb artistes de molt variada trajectòria, des de Don Simón i Telefunken a Judit Farrès passant per l'artista mexicana Julieta Venegas.
  www.myspace.com/ajomicropoetisa
  COLLETIVO CINETICO
  divendres 21 d'octubre, 18h
  Rambla del Poblenou amb c/Joncar
  XD Vignette sfuse per uso tópico
  XD Scritture retiniche sull'oscenita dei denti
  (Performance i Dansa)
  Dissabte 22 d'octubre, 21h
  Collettivo Cinetico presenta, per primera vegada a Espanya, dues peces:
  XD Vignette Sfuse per uso tópico és una proposta de teatre urbà composada per caricatures i jocs teatrals. Intervencions que s'adapten a l'especificitat del llloc concret escollit i el moment.
  Concepte i direcció Francesca Pennini, CollettivO CineticO
  Acció i creació Andrea Amaducci, Nicola Galli, Angelo Pedroni, Francesca Pennini
  XD Scritture retiniche sull' oscenitá dei denti és una peça per a 4 ballarins.
  "Una pàtina d'art Pop cobreix el treball conceptual de Colletivo Cinetico, una dansa que és al mateix temps crítica i celebració de la iconografia de massa, dels seus mites i dels seus herois. Enderrocats els herois, només queda el blanc de les dents, un somriure ossi, forçat, ossos blancs sense emoció." Matteo Antonaci
  Collettivo Cinetico investiga des de 2007 en els espais ambigus entre el teatre, la performance i les arts visuals.
  Residència Teatro Comunale di Ferrara, Operaestate Festival
  Veneto, Cantieri Danza, Rifrazioni Festival
  www.collectivocinetico.it
  Box Series II: Calle Mojada, Caja Cerrada
  (Dansa i Arts Visuals)
  Divendres 21 d'octubre, 19h
  Pati de Can Framis
  Dissabte 22 d'octubre, 19:30h
  Calle Mojada, Caja Cerrada és el segon treball de Box series; una sèrie d'intervencions per a espais no convencionals. Una sèrie conceptual i poètica en la investigació del moviment, exploració del cos i la seva relació amb la videocreació.
  En aquest projecte els artistes inspirats en Jano, antiga divinitat de la Roma pagana, representen una imatge de la condició humana, el Limes. La frontera entre la intimitat i la socialització, la presència i l'absència.
  www.hierbarojadanza.blogspot.com
  STRANGE vs NEV.ERA (Col laboració amb NIU Espai escènic)
  Divendres 21 d'octubre, 21h
  NIU Espai escènic
  Diario sonoro desprèn electrònica melòdica, d'aires cinematogràfics, pels quatre costats, i suposa un pas més enllà en el treball de Strange2 i Nev.Era. És una recopilació de fragments extrets de la vida quotidiana (frases, converses, reflexions, emocions i sentiments) escrits amb la tinta de notes musicals; sons que, enlloc de plasmar-se en un paper en blanc, s'han anat transformant en arranjaments musicals. El resultat: una orquestra electrònica en la que cada so està treballat al detall i emplaçat allà on toca; una producció potent en un viatge conceptual cap a camins desconeguts.
  Strange2 i Nev.Era, o el que és el mateix, David Jornet i Sergio Mesa, són dos amics barcelonins que, des de la distància (un viu a París i l'altre a Barcelona), han volgut donar forma a les seves inquietuds creatives del moment. El que va començar com un experiment, una mena de desafiament cordial entre dos amics -amb l'intercanvi de melodies, mostres, sons, gravacions de carrer-, ha acabat convertint-se en un àlbum de 9 temes amb un estil que, tot i que pretén, a priori, allunyar-se de la marca pròpia dels seus treballs en solitari, mostra sens dubte la bona feina dels dos músics en el terreny electrònic.
  http://vimeo.com/diariosonoro
  (Música i teatre d'objectes)
  Divendres 21 d'octubre, 22h
  Pre-estrena
  La feina de CaboSanRoque en els últims anys ha girat al voltant de les possibilitats expressives d'instruments mecànics automàtics construïts a partir d'objectes quotidians en desús. Donant una passa endavant, aquesta formació barcelonina decideix ara afegir certa ambigüitat escènica dotant les noves màquines de formes que recorden animals. Animals imaginaris que junt amb la complicitat del públic, els transportarà a un món atemporal i apàtrida, escènic i musical, allunyat del que tots coneixem.
  CIA. CACAHUETTE (espectacle part del Projecte Euroregional V.I.A.)
  L'enterrement de Maman
  (Teatre de carrer/Itinerant)
  Dissabte 22 d'octubre, 18h
  Rambla del Poblenou-platja
  Estrena a Barcelona
  L'enterrement de Maman és la deambulació tràgico-còmica d'una processió fúnebre a través de la ciutat. Una família molt excèntrica intenta desesperadament trobar un llloc on enterrar a la difunta mare. El públic, la ciutat i la transgressió són els principals elements de l'espectacle.
  L'enterrement de Maman és el major èxit de la companyia i celebra el 2011 els seus 20 anys de gira.
  Segons el diari francès Libération, "Ells són al teatre el que Jacques Tati és al cinema"
  CIA DEJABUGO
  Dissabte 22 d'octubre, 23h
  Partint dels seus petits personatges i del seu humor, Dejabugo presenta Chocolote Muffin, l'espectacle més íntim i personal de la companyia. Fernando i Stephannie, els seus inesperables amics, presentaran un variat repertori d'històries, personatges i sketches que no deixaran ningú indiferent.
  DeJabugo, companyia fundada el 2004 per Judit Martín i Emma Bassas, ens presenta el seu cinquè espectacle després de Gratuit-o (2004), Wayamañaño (2006), La Rifa (2007) i Proyecto Proyector (2008), amb els que han realitzat temporades en sales com el Teatreneu, Versus, Antic Teatre, Almazen o Llantiol, a més de passar per diferents festivals. En els seus espectacles -pensats, escrits i dirigits per elles- recullen influències molt variades, des del còmic fins la música passant pel cinema i la literatura, i ho posen al servei de la tècnica del clown i la improvisació, terrenys que coneixen ampliament després d'haver-los treballat durant molts anys.
  Chocolate Muffin va ser escollit Millor espectacle Scena simulacro 2011
  Creació i direcció Cia. Dejabugo
  Intèrprets Judit Martín, Emma Bassas
  Llums i So Marina Herrera, Sandra Roles
  http://www.dejabugo.net
  CIA PAI
  Diumenge 23 d'octubre, 12h
  Debajo un telón és un espectacle de contes, titelles i cinema, pensat per a nens i nenes a partir dels tres anys.
  En Felipe és tramoista d'un antic teatre de guinyol. És el "manetes" que posa a punt tot allò necessari per a les representacions. Però, a més, coneix a fons, com no podria ser d'una altra manera, a tots els personatges que hi apareixen. Parla amb ells i explica les seves històries, a vegades només amb la paraula, a vegades sense paraules, a vegades amb malabars i d'altres vegades amb el petit acordió que sempre porta a sobre. Però és un teatre molt peculiar; cada dos per tres és una gran caixeta de música a manovella que, de sobte, es converteix en un cinema on es projecten pel lícules i en Felipe les acompanya amb el seu minúscul acordió.
  www.pai.com.es
  Música cega
  Diumenge 23 d'octubre, 18h i 20h
  Madame et moi és un grupo de música que neix la primavera de 2007 format per Anna Carné i Núria Carrera que, després d'haver participat en diversos muntatges multidisciplinars, dirigeixen un espectacle musical basat i inspirat en el concepte de cinema mut titutat Música cega.
  A l'espectacle Música cega el guió es basa en les diferents fases d'una relación que tenen els protagonistes: un comissari i la seva amant, anomenada Dominique. La música ha estat especialment composta per aquest projecte, les composicions del qual són descriptives, com postals sonores, i fan de guia per a la imaginació de l'espectador. La combinació de la música misteriosa, els objectes poètics i els jocs de llum i ombra, creen ambients que ens transporten a pel lícules del cinema negre americà, però també de la nouvelle vague francesa i del neorrealisme italià.
  www.myspace.com/madameetmoi
  Diumenge 23 d'octubre, 21.30h
  Torna al festival el reconegut pallasso Leo Bassi després del gran èxit d'Utopia, presentat en la passada edició del Festival.
  Bassi pre-estrenarà a Poblenou la seva nova creació.
  Medea a la carta
  (Teatre Físic)
  18, 19, 23 i 24 d'octubre (20h; dg 23, 18h)
  Pisos particulars del Poblenou
  Un espectacle de teatre físic i moviment que es composa de quatre peces diferents, cadascuna amb la seva pròpia dramaturgia. Quatre investigacions sobre el mite de Medea. A cada representació, Esther Freixa presenta dues d'aquestes 4 peces.
  Amb la voluntat de trencar les fronteres existents entre artista i espectador, Esther Freixa aposta per presentar la peça en la intimitat d'una vivenda privada. Rebent-nos com a espectadors, l'artista ens presentarà el desenvolupament de l'esdeveniment. Primer l'escenificació per després passar a la tertúlia.
  Creació Esther Freixa i Ràfols, Toni Cots
  Interpretació Esther Freixa i Ràfols
  Projecte en residència en CRA'P – pràctiques de creació i recerca artística
  Produït per Mi otro trabajo
  Amb el suport de La Serradora – espai de creació d'arts escèniques i del moviment, Ajuntament de Mollet del Vallès
  http://medealacarta.wordpress.com
  ALTRES ESDEVENIMENTS I COL LABORACIONS
  Per tal de celebrar el seu 10è aniversari, Escena Poblenou convida a la plataforma AADK de Berlín i dedica un espai a la programació més innovadora. Al llarg del divendres 21, a l'espai Erre es podran veure diferents instal lacions dels artistes Mario Garcia Saéz, Abraham Hurtado, Adam Green, Thierry Decottignies, John Holten, Jan Ferreira i Lidia Mombiela. A partir de les 23h tindrà lloc la festa Back Door que compta amb la intervenció del dissenyador gràfic Jordi Surribas, les instal lacions de Kike Segurola, Roman Torre i altres artistes inesperats i les actuacions de Dj Manati/Dj Inesperat.
  El cuerpo poblado. Concentraciones, dispersiones, desalojamientos del cuerpo en la escena contemporánea
  Taller teòric d'aproximació als llenguatges escènics contemporanis, impartit per Roberto Fratini.
  6 d'octubre 18.30h – 20.30 h
  Concentraciones: las trampas del cuerpo
  13 d'octubre: 18.30h – 20.30h
  Dispersiones: el cuerpo como virus
  20 d'octubre 18h – 20h
  Desalojamientos: el vacío y la desemejanza del cuerpo
  AADKAbraham HurtadoAdam GreenAJOCABOSANROQUECIA DEJABUGOCIA PAICIA. CACAHUETTECOLLETIVO CINETICODj InesperatDj ManatiDj Manati/Dj InesperatEscena PoblenouESTHER FREIXAHIERBA ROJAJan FerreiraJohn HoltenJUDIT FARRÉSKike SegurolaLEO BASSILidia MombielaMadame et moiMario Garcia SaézNEV.ERAPoblenouRoman TorreROSA MUÑOZSOFIA ASENCIOSTRANGETANGRAMThierry Decottignies